Author: ostrovsk
Company: MV SR

Predkladacia správa

Vláda Slovenskej republiky svojím uznesením č. 513 zo dňa 29. júna 2005 zaviedla vo vzťahu k Srbsku a Čiernej Hore asymetrický vízový režim schválením návrhu na jednostranné zrušenie vízových poplatkov pre štátnych občanov Srbska a Čiernej Hory od 1. júla 2005 do 30. júna 2006. 

Vzhľadom na skutočnosť, že sa blíži termín skončenia platnosti vyššie uvedeného uznesenia a v súvislosti s tým, že zavedenie asymetrického vízového režimu so Srbskom a Čiernou Horou nevyvolalo nepriaznivé dôsledky pre Slovenskú republiku, po prerokovaní návrhu s vecne príslušnými útvarmi a na základe súhlasného politického stanoviska Ministerstva zahraničných veci Slovenskej republiky, predkladá Ministerstvo vnútra Slovenskej republiky návrh na predĺženie jednostranného zrušenia vízových poplatkov za udelenie krátkodobých víz (typ C) pre všetkých štátnych občanov Srbska a štátnych občanov Čiernej Hory a za udelenie dlhodobých víz (typ D) pre štátnych občanov Srbska a štátnych občanov Čiernej Hory, ktorí majú trvalý pobyt na území Srbska a na území Čiernej Hory a preukážu príbuzenský vzťah (rodičia, prarodičia, deti, súrodenci, vnuci, manžel, manželka, zať, nevesta, švagor, švagriná, svokor, svokra) s osobami, ktoré majú trvalý pobyt na území Slovenskej republiky v období od 1. júla 2006 do prijatia rozhodnutia Rady Európskej únie podľa článku 3 ods. 2 Zmluvy o pristúpení Slovenskej republiky k Európskej únii

Predkladaný materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.